OpenLLM-France/wikimedia huggingface dataset:
# Yang Liwei

    En aquest nom xinès, el cognom és Yang.
Yang Liwei (xinès: 杨利伟) (Liaoning, Xina 21 de juny de 1965) és un militar i astronauta xinès. El 2003 va ser el primer home enviat a l'espai per l'agència espacial xinesa a bord de la missió Shenzhou.
La missió llençada el 15 d'octubre de 2003 va aterrar en un punt de la Mongòlia Interior després d'haver completat 14 voltes a la Terra a 340 kilòmetres d'alçada. La Xina es convertiria així en el tercer país en enviar un home a l'espai pels seus propis mitjans.
L'asteroide 21064 Yangliwei descobert el 1991 es va batejar en honor seu.

## Vegeu també

* Wan Hu
* Taylor Wang

## Referències

* ↑ Zhang Jingya. «China's first astronaut Yang Liwei». CCTV, 14-06-2012. Arxivat de l'original el 6 d’octubre 2014. [Consulta: 2 d’octubre 2014].
# Uxbridge

* Per a altres significats, vegeu «Uxbridge (Massachusetts)».
Uxbridge (pronunciat /'ʌksbrɪdʒ/) és una gran ciutat suburbana al nord-est de Londres, Anglaterra, i la seu administrativa del Districte Municipal londinenc de Hillingdon, un dels 32 barris que conformen l'àrea metropolitana de Londres. Està localitzada al nord-oest de Charing Cross i a 24.1 quilòmetres del centre de Londres i és un dels principals centres metropolitans identificats en el London Plan. Està envoltada de zones verdes, cosa que li dona la tranquil·litat d'una ciutat petita, però situada al costat de la gran metròpoli londinenca i de tots els serveis que ofereix.
Històricament va formar part del districte de Hillingdon al comtat de Middlesex i era un significatiu centre comercial local des de molt antic. Com a conseqüència del creixement suburbà de Londres en el segle xx, es va ampliar i augmentar en població, i va esdevenir un Districte Municipal el 1955; va passar a formar part del Gran Londres des de 1965. Uxbridge és un significatiu centre comercial de venda al públic, i és on s'ubica la Brunel University. La ciutat és a prop del límit amb Buckinghamshire, a la zona del Riu Colne.
Uxbridge és famosa per tenir una base de les forces aèries britàniques, a on durant molt de temps va estar situat al quarter general dels bombarders que van participar en la Segona Guerra Mundial. Avui dia, pot visitar-se la rèplica d'un d'aquests avions a l'entrada de la base.
Així mateix, Uxbridge és una zona comercial molt animada, i la gran majoria dels seus carrers són de vianants. Hi ha dos grans centres comercials als quals acudeixen els residents de tota l'àrea de Hillingdon per fer les seves compres, i compta amb un ampli ventall de tendes de moda i espais d'oci.
# José María Torroja Miret

José María Torroja Miret (Madrid, 11 de maig de 1884 - 17 de desembre de 1954) fou un enginyer i matemàtic espanyol, acadèmic de la Reial Acadèmia de Ciències Exactes, Físiques i Naturals.

## Biografia

Era fill de l'arquitecte Eduard Torroja i Caballé i germà del també enginyer Eduardo Torroja Miret. Es llicencià en enginyeria de camins i es doctorà en ciències exactes. Fou president del Consell d'Obres Públiques. És considerat introductor a Espanya de la fotogrametria com a mètode de treball. De 1913 a 1930 organitzà i dirigí el Servei de Fotogrametria de l'Institut Geogràfic i Cadastral amb el qual va col·laborar en la confecció del mapa topogràfic d'Espanya. També fou membre de la Reial Societat Geogràfica d'Espanya, de la qual fou secretari perpetu.
De 1924 a 1931 fou vicepresident de la Junta per a l'Ampliació d'Estudis i subdirector del Laboratori Torres Quevedo. El 1920 va ingressar a la Reial Acadèmia de Ciències Exactes, Físiques i Naturals amb el discurs La fotogrametría terrestre y aérea.
Després de la guerra civil espanyola fou, entre altres càrrecs, interventor general del CSIC, president del Patronat Juan de la Cierva i membre de l'assemblea de la Comissió Nacional Espanyola de Cooperació amb la Unesco. També fou vocal del Patronat del Museu Naval de Madrid i de l'Institut Nacional de Tècnica Aeronàutica Esteban Terradas. També ha estat membre de la Reial Acadèmia de Ciències i Arts de Barcelona, de l'Acadèmia Colombiana de Ciències Exactes, de l'Acadèmia de Ciències de Lisboa, de la Societat de Ciències Naturals de Veneçuela, de les Societats Geogràfiques de Berlín, Colòmbia, Copenhaguen, Cuba, París, Perú i Romania i secretari general de l'Associació Espanyola per al Progrés de les Ciències.

## Obres

* Fundamentos teóricos de la fototopografía (1908)
* Aplicaciones métricas de la estereoscopia (1908)
* Fotogrametría terrestre y aérea (1920)

## Bibliografia

* José María Torroja Miret, Wenceslao Benítez Inglott, P. Enrique de Rafael. Tres pérdidas nacionales durante el curso 1954-55 Gaceta matemática: revista publicada por el Instituto "Jorge Juan" de Matemáticas y la Real Sociedad Matemática Española, ISSN 0016-3805, Nº. 7-8, 1955, págs. 159-166

## Referències

* ↑ José María Torroja a geni.com
* ↑ José María Torroja a biografiasyvidas.com
* ↑ Biografia Arxivat 2016-05-04 a Wayback Machine. al web de la RAC

## Vegeu també

* Eduard Torroja i Caballé
* Eduardo Torroja Miret
* Antonio Torroja i Miret
# Temporada del 2009 de pilota valenciana

Heus ací un resum de les principals competicions de Pilota valenciana jugades íntegrament o acabades l'any 2009.

## Professionals
### Escala i corda

| Competició | Campió | Subcampió |
| Circuit Bancaixa | Genovés II, Salva i Héctor II | Soro III, Tato i Oñate |
| Individual | Álvaro | Genovés II |
| Copa Diputació | Soro III, Fèlix i Héctor II | León, Sarasol II i Santi |
| Super Copa | Genovés II, Salva i Héctor II | Álvaro, Jesús i Herrera |
| Trofeu Diputació de Castelló | Colau, Dani i Pedrito | Soro III i Fèlix |
| Màsters Ciutat de València | Víctor i Dani | Álvaro i Sarasol II |
| Trofeu Ciutat de Dénia | Miguel i Tato | Núñez, Sarasol II i Hèctor |
| Trofeu Ciutat de Llíria | Núñez, Jesús i Héctor | Colau, Fèlix i Herrera |
| Trofeu Hnos. Viel | León, Grau i Herrera | Genovés II, Sarasol II i Hèctor |
| Trofeu Mancomunitat de la Ribera Alta | Miguel i Dani | Genovés II i Sarasol II |
| Trofeu Nadal de Benidorm | León i Dani | Miguel i Fèlix |
| Trofeu Universitat de València | Genovés II i Solaz | Soro III i Dani |
| Trofeu Vidal | Núñez, Grau i Sarasol II | León, Dani i Fèlix |
| Trofeu Superdeporte | Miguel, Grau i Solaz | Genovés II i Tato |

### Frontó

| Competició | Campió | Subcampió |
| Obert d'Albal | Álvaro i Fageca | Genovés II i Espinola |
| Trofeu Costa Blanca | Lasa III i Xala | Genovés II i Sarasol II |
| Trofeu Platges de Moncofa | No es juga |
| Trofeu President de la Diputació de València | Genovés II i Montesa | Álvaro i Espinola |

### Galotxa

| Competició | Campió | Subcampió |
| Trofeu Moscatell | Genovés II, Grau, Zanón i Juan Carlos | Álvaro, Raül II, Jaume i Cano |

### Raspall

| Competició | Campió | Subcampió |
| Individual | Waldo | Coeter II |
| Campionat per equips | Waldo, Salva i Xoto | Gorxa, Agustí i Javier |
| Trofeu Gregori Maians | Carlos, Coeter II i Javi | Waldo i Leandro III |
| Mancomunitat de municipis de la Safor | Juan Carlos, Coeter II i Javi | Juan, Galán i Dorín |

## Aficionats
### Escala i corda

| Competició | Campió | Subcampió |
| Lliga Caixa Popular | Sergi, Monrabal II i Cristian | Santi II, Víctor i José |

### Frontó

| Competició | Campió | Subcampió |
| Individual | Pasqual II | Adrián II |
| Parelles | Lemay i Zacarías | Salva i Montesa |

### Galotxa

| Competició | Campió | Subcampió |
| El Corte Inglés | Aj. de Montserrat | Ovocity-Marquesat d'Alfarb |
| Interpobles | El Manar Massalfassar | Aj. Benidorm |
| Supercopa | El Manar Massalfassar | Caja Campo Godelleta |
| Copa Generalitat | Caja Campo Godelleta | Aj. Beniparrell |

### Llargues

| Competició | Campió | Subcampió |
| Lliga a Llargues d'Alacant | El Campello | Tibi |

#### Palma

| Competició | Campió | Subcampió |
| Lliga a Palma | Murla | Sella |

### Perxa

| Competició | Campió | Subcampió |
| Lliga a Perxa | Ontinyent | Sella |

### Raspall

| Competició | Campió | Subcampió |
| Autonòmic de Raspall al carrer | Rafelbunyol | El Genovés |
| Autonòmic de Raspall en trinquet | Alzira | Rafelbunyol |
| Precedit per: Temporada del 2008 de pilota valenciana | Temporada del 2009 de pilota valenciana 2009 | Succeït per: Temporada del 2010 de pilota valenciana |
# Mormia halophila

Mormia halophila és una espècie d'insecte dípter pertanyent a la família dels psicòdids que es troba a Europa: Àustria.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 6 maig 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)

## Bibliografia

* Duckhouse, D. A., 1995. The final-stage larvae of Brunettia (Diptera: Psychodidae: Psychodinae) and their evolutionary significance. Invertebrate Taxonomy 9: 83-105.

## Enllaços externs

* BioLib (anglès)
# Crisi Seldon

Una crisi Seldon és un fenomen que es dona a les novel·les de la Saga de "La Fundació" i que representa un element recurrent al llarg de la narració. Es tracta d'un seguit d'esdeveniments històrics que Hari Seldon va predir gràcies a la psicohistòria i que cal solucionar perquè el pla Seldon pugui executar-se amb èxit.
Seldon va predir que en cadascuna d'aquestes crisis només hi hauria una possible solució que marcaria inevitablement el destí de La Fundació, i que aquesta via d'acció conduiria a l'execució del seu pla.
Al llarg de la narració s'esmenten un total de vuit crisis Seldon.
Les Crisis Seldon conegudes són:

## Referències

* ↑ Krugman, Paul «Paul Krugman: Asimov's Foundation novels grounded my economics» (en anglès). The Guardian, 04-12-2012. ISSN: 0261-3077.
* 1 2 Palumbo, Donald E. An Asimov Companion: Characters, Places and Terms in the Robot/Empire/Foundation Metaseries (en anglès). McFarland, 2016. ISBN 9781476623948.
# Yang Liwei (jugadora de basquet)

Yang Liwei (xinès simplificat: 杨力维, pinyin: Yáng Lìwéi; Kunming, Yunnan, 2 de gener de 1995) és una jugadora de bàsquet xinesa, internacional a la selecció nacional xinesa.
Amb la selecció ha jugat els Jocs Olímpics de Tòquio 2020, tres edicions dels Campionats del Món (2014, 2018, 2022) i tres edicions dels Campionats asiàtics (2015, 2019, 2021).
Al febrer de 2023, es va unir a Los Angeles Sparks de la Women's National Basketball Association (WNBA). Tanmateix, va abandonar l'equip el maig de 2023, després de jugar dos partits.

## Referències

* ↑ «FIBA profile». fiba.com. Arxivat de l'original el 6 de maig 2016. [Consulta: 27 setembre 2014].
* ↑ Eurobasket.com profile
* ↑ «Sparks: Yang Liwei will bring 'tremendous energy and enthusiasm'». China Global Television Network. [Consulta: 19 juny 2023].
* ↑ «Sparks sign veteran guard Yang Liwei from China». Los Angeles Times, 19-02-2023. [Consulta: 19 juny 2023].
* ↑ «Sparks Waive Yang Liwei» (en anglès). Los Angeles Sparks. [Consulta: 19 juny 2023].
* ↑ «中国女子篮球队队长被开除了！国际篮联与WNBA硬碰硬，杨力维吃大亏_奥运会_梦想_亚洲». www.sohu.com. [Consulta: 19 juny 2023].
# Txutu

El regne Txutu (kanara: ಚುಟು) fou un regne menor del Dècan a la zona septentrional del Sud de l'Índia entre el segle iii i el segle iv amb la capital a Banavasi. Els txutus foren una dinastia vassalla de l'Imperi Satavahana, però alguns autors afirmen que foren un estat independent. Les inscripcions dels txutus s'on, junt amb els edictes d'Aixoka, les restes epigràfiques més antigues que s'han trobat a la part nord de l'actual estat de Karnataka.
Les monedes txutu s'han trobat a molts jaciments arqueològics arreu de Karnataka. Són de plom i foren encunyades durant el regne de Mulananda, vers AD 125-345. Una moneda mostra a l'anvers un turó o stupa sobre un riu i al revers un arbre dins d'una tanca amb el triratna (símbol de les tres joies) a la dreta.

## Reis principals

* Txutukulananda (30 BCE-70 CE)
* Mulananda (78-175 CE)
* Sivalananda (175-280 CE)

## Vegeu també

* Satavahana
* Kadamba
* Pandya
* Txola

## Referències

* ↑ Coins of the Chutus of Banavasi Arxivat 2007-01-19 a Wayback Machine. Atrib. Mitchiner CSI 34
* ↑ «Chutus of Banavasi». Arxivat de l'original el 2007-01-19. [Consulta: 28 setembre 2011].
* ↑ George Mark Moraes, The Kadamba Kula: a history of ancient and mediaeval Karnataka, Asian Educational Services (repr.)
* ↑ A.V. Narasimha Murthy, Coins of Karnataka, 1975, Geetha Book House, Mysore
# Municipi A de Montevideo

El municipi A (en castellà, municipio A) és un dels vuit municipis de Montevideo, Uruguai. És un dels municipis més grans i poblats, ocupant la porció occidental del departament. Gran part del municipi té funció administrativa i econòmica.
Va ser creat mitjançant el decret 11.567 del 13 de setembre de 2009, ratificat posteriorment.

## Geografia

El municipi A és, al costat del G, un dels dos municipis més grans de Montevideo. El riu Santa Lucía marca el seu límit septentrional amb el departament de San José, el Riu de la Plata es troba al sud i oest, i al nord s'ubica el rierol Melilla, el qual marca la frontera amb el municipi G. A l'est limita amb el municipi C.

## Població

D'acord amb les dades del cens del 2009, el municipi tenia 155.000 habitants.

## Barris

Cadascun dels municipis de Montevideo se subdivideix en barris (barrios). En concret, el municipi A es troba format pels següents barris: Belvedere, Villa del Cerro, La Teja, Nuevo París, Pajas Blancas, Paso de la Arena, Prado (nord), Santiago Vázquez, Sayago (oest), i Tres Ombúes-Pueblo Victoria, entre d'altres.

## Referències

* ↑ Presidència de l'Uruguai: Llei Nº 18.567 del 13 de setembre de 2009 Arxivat 2009-12-22 a Wayback Machine. (castellà)
* ↑ Llei 18.644 del 12 de febrer de 2010 Arxivat 2010-03-26 a Wayback Machine. (castellà)
* ↑ Llei 18.653 del 15 de març de 2010 (castellà)
* ↑ Informació sobre els nous vuit municipis de Montevideo a observa.com.uy Arxivat 2010-08-07 a Wayback Machine. (castellà)

## Enllaços externs

* Competències dels municipis: IMM Arxivat 2011-04-26 a Wayback Machine. (castellà)
* El Observador: Recorrido por las alcaldías del Departamento de Montevideo Arxivat 2010-08-07 a Wayback Machine. (castellà)
* Cort Electoral- Resultats de les eleccions generals-locals 2010 (castellà)
* Informació sobre els vuit municipis de Montevideo a uypress.net Arxivat 2010-05-10 a Wayback Machine. (castellà)
# José María Tuero y Madrid

José María Tuero y Madrid (nascut a Múrcia, mort el 1882) fou un polític espanyol, diputat a les Corts Espanyoles durant la restauració borbònica.
Era casat amb Maria Josefa O'Donnell i Alvarez de Abreu, filla del general Carlos Luis O'Donnell Jorris, mort en combat durant la primera guerra carlina, i de la marquesa d'Altamira. Fou elegit diputat pel districte de Llucena a les eleccions generals espanyoles de 1881. Tanmateix va morir al cap d'un any i fou substituït en el seu escó per Emilio Sánchez Pastor.

## Obres

* Tratado elemental aplicado a la náutica de los huracanes precedido de una estensa introducción sobre vientos en general, corrientes de los mares y otras partes interesantes de la meteorología .. (1860)

## Referències

* ↑ José María Tuero a geneall.net
* ↑ María Josefa O'Donnell a geneall.net
* ↑ Fitxa del Congrés dels Diputats
# Josep Ramon Cerdà i Mas

Josep Ramon Cerdà i Mas (Palma, 8 de febrer de 1971) és un professor i dramaturg mallorquí, director del Teatre Principal de Palma entre 2019 i 2023.

## Trajectòria

Llicenciat en Filologia Catalana, ha treballat com a professor de secundària. Forma part del col·lectiu 31, des d'on ha organitzat els Encontres anuals de teatre en català a l'ensenyament secundari de Muro, els Encontres d'audiovisuals a l'ensenyament secundari d'Alcúdia i la Marató teatral d'Alcúdia. És membre fundador de l'Associació d'actors professionals de les illes Balears (AAPIB). Fou coordinador de la 1a Trobada d'Autors Teatrals de les Illes Balears, organitzat per la Fundació Teatre Principal de Palma l'abril del 2003.
Juntament amb antics components de l'antiga companyia de teatre escolar Xicarandana, formada a l'IES Guillem Sagrera, al 1993 crea la companyia professional Teatredequè, que va estar en actiu fins al 2008. Ha escrit i dirigit per projectes puntuals com el Microteatre i Teatre de Barra, i va coordinar el festival autogestionat Jardí Desolat a Palma.
Va exercir de delegat d'arts escèniques del Govern de les Illes Balears (2007-2011) i ha estat director de l'Institut d'Estudis Baleàrics fins al seu cessament, que es produeix en el marc del cas Contractes de MÉS. El cas fou arxivat definitivament l'octubre de 2020 en considerar, per segona vegada, que els fets denunciats no eren constitutius de cap delicte. L'agost de 2019 va ser nomenat director del Teatre Principal de Palma, càrrec que va mantenir fins al canvi de govern, l'estiu de 2023.

## Obra representada

* Calor. Teatre del Mar (Palma). 1995
* Dissabte. Teatre Principal (Palma). 2000
* Fotos de Petra. Teatre del Mar (Palma). 2002
* Merceria. Microteatre (Palma). 2011
* Més enllà del mar. Microteatre (Palma). 2012
* Víctor i el Monstre. Feria Fetén (Gijón). Mostra de teatre d'Igualada. Fira de teatre de Manacor. 2013
* Las Normas. Microteatre (Palma). 2014
* Hamlet Party. Festival Jardí Desolat (Palma). Festival Iberoamericano de Madrid. 2014
* El mag de la platja. Festival Jardí Desolat (Palma). 2015

## Premis i reconeixements

* Premi Bartomeu Rosselló-Pòrcel 1997 de l'Obra Cultural Balear

## Referències

* 1 2 3 «Josep R. Cerdà». web. [Consulta: 8 abril 2018].
* 1 2 «IB3N | Josep Ramon Cerdà renuncia a seguir al capdavant del Teatre Principal de Palma.». [Consulta: 2 setembre 2023].
* ↑ «IES Guillem Sagrera. Teatre». web. Arxivat de l'original el 2018-04-09. [Consulta: 8 abril 2018].
* ↑ «Teatredequè». web. Arxivat de l'original el 2017-07-01. [Consulta: 8 abril 2018].
* ↑ Vallés, Elena «El Govern designará a Josep Ramon Cerdà para pilotar el IEB». Diario de Mallorca, 09-07-2015.
* ↑ «Ruth Mateu: “Amb la querella del cas Contractes es va intentar allargar una causa que no s'aguantava per enlloc”». IB3 Notícies, 08-10-2020.
* ↑ «Nombran al dramaturgo y docente Josep Ramon Cerdà director del Teatro Principal de Palma» (en castellà), 08-08-2019. [Consulta: 8 octubre 2020].

## Enllaços externs

* Merceria. Curtmetratge
* Víctor y el monstruo. Pàgina del muntatge
* Hamlet party Arxivat 2018-04-09 a Wayback Machine.. Pàgina del muntatge.
# Ilian Stoyanov

Ilian Stoyanov (Kyustendil, Bulgària, 20 de gener de 1977) és un exfutbolista búlgar. Va disputar 40 partits amb la selecció de Bulgària.

## Referències

* ↑ National Football Teams
# Modólitsi

Modólitsi (en rus: Модолицы) és un poble de l'óblast de Leningrad, a Rússia, que el 2017 tenia 10 habitants, pertany al districte de Vólossovo.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# CNAM

«CNAM» té aquests significats:
* Conservatoire National des Arts et Métiers
* Club Nàutic Arenys de Mar
# Katherine W. McCain

Katherine Wootton McCain és una gestora d'informació estatunidenca.
Estudià biologia i obtingué el Batxillerat de Ciències per la Universitat de l'estat de Louisiana en zoologia. El 1972 assoleix el Màster de Ciències per la Universitat d'Eastern Washington. El 1976 comença a treballar com a assistent bibliogràfica de la Biblioteca de Biologia de la Universitat de Temple, el 1983 com a conferenciant de la Graduate School of Library and Information Science de la Universitat d'Austin, a Texas, i el 1984 al College of Information Studies de la Universitat de Drexel. Així doncs, els seus interessos viren cap a la comunicació acadèmica i la gestió dels recursos d'informació. El 1985 es doctora al College of Information Studies de la Universitat de Drexel de Filadèlfia, amb la tesi Longitudinal cocited author mapping and Intellectual structure: a test of congruence in two scientific literatures, essent posteriorment l'anàlisi dels motius que porten un autor a citar-ne un altre un dels seus àmbits d'estudi.
Entre 1980 i 2012 McCain va publicar un total de 64 articles acadèmics sobre ciències de la informació i va rebre al voltant de 400 citacions dels articles dels quals és primer autor; el nombre de citacions arriba gairebé a 800 si es té en compte els articles dels quals és coautora. El 2007 obtingué la medalla Derek de Solla Price, premi biennal instituït per la revista Scientometrics i que el principal guardó en l'àmbit de la cienciometria.

## Referències

* ↑ «Katherine W. McCain, PhD» (en anglès). International Society for Scientometrics and Informetrics, 2007. Arxivat de l'original el 23 abril 2009. [Consulta: 13 abril 2023].
* 1 2 «Mapping authors in intellectual space: A technical overview» (en anglès). Wiley Online Library. [Consulta: 13 abril 2023].
* ↑ «McCain-Katherine W.» (en anglès). Drexel University, 11-11-2021. [Consulta: 13 abril 2023].
* ↑ «Longitudinal cocited author mapping and intellectual structure: a test of congruence in two scientific literatures» (en anglès). ResearchGate. [Consulta: 13 abril 2023].
* ↑ O'Connor, Daniel «Beyond Bibliometrics: Harnessing Multidimensional Indicators of Scholarly Intent». Journal of the Association for Information Science & Technology, 67, 7, 01-07-2016, pàg. 1780–1783. DOI: 10.1002/asi.23632.
* ↑ Schmidt, Diane; Davis, Elizabeth B. «Biology journal use at an academic library: A comparison of use studies». Serials Review, 20, 2, Summer 1994, pàg. 45. DOI: 10.1016/0098-7913(94)90028-0.
* ↑ Zoss, Angela «Seeding a Field: The Growth of Bibliometrics Through Co-authorship Ties». Bulletin of the American Society for Information Science & Technology, 38, 6, 2012/08//Aug/Sep2012, pàg. 29–32. ISSN: 1931-6550.
* ↑ White, Howard «Katherine McCain: Recipient of the 2007 Derek de Solla Price Award of the journal Scientometrics» (en anglès). Scientometrics, 74, 1, 21-12-2007, pàg. 7–10. DOI: 10.1007/s11192-008-0100-9. ISSN: 0138-9130.
* ↑ «Derek de Solla Price Memorial Medal» (en anglès). International Society for Scientometrics and Infometrics - ISSI. [Consulta: 15 abril 2023].
# Theresemagnanita

La theresmagnanita és un mineral de la classe dels sulfats que forma part del grup de la gordaïta. Anomenat així en honor de Marie-Thérèse Magnan, per les seves contribucions al coneixement de la mina Cap Garonne (Var, França). La theresemagnanita es troba estretament relacionada amb la gordaïta; aquesta afirmació es veu recolzada per les anàlisis de raigs X: tots dos minerals presenten patrons molt similars; tots dos minerals són uniaxials negatius i els índexs de birefringència són també similars. Químicament també és similar a la cobaltoblödita.

## Classificació

Segons la classificació de Nickel-Strunz, la theresmagnanita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: langita, posnjakita, wroewolfeïta, spangolita, ktenasita, torreyita, christelita, devil·lina, campigliaïta, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaita, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, felsőbányaïta, lawsonbauerita, mooreïta, namuwita, bechererita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, ortoserpierita, UM1992-30-SO:CCuHZn i montetrisaïta.

## Característiques

La theresmagnanita és un mineral de fórmula química NaCo₄(SO₄)(OH)₆Cl·6H₂O. Cristal·litza en el sistema hexagonal. La seva lluïssor és nacrada, i la seva duresa de 0,5 a 2 en l'escala de Mohs.

## Formació i jaciments

Es forma com a mineral secundari per alteració. Ha estat descrita a França i als Estats Units.

## Referències

* ↑ «Theresmagnanite» (en anglès). Mindat. [Consulta: 7 novembre 2015].